open-index/open-wikipedia-markdown huggingface dataset:
Art director

**Art director** eli **AD** on yleisesti käytössä oleva ammattinimike visuaalisen suunnittelun alalla. Nimikettä käytetään esimerkiksi mainos-, lehti-, elokuva- ja televisioaloilla, graafisen suunnittelun toimistoissa ja internet- ja tietokonepelialoilla. Art directorin tehtävä on toimia visuaalisuuden auktoriteettina työryhmässä. Tyypillisesti AD voi työskennellä suunnittelutoimistossa luovassa ryhmässä, mainostoimistossa copywriterin kanssa työparina tai lehdessä ulkoasusta vastaavana tahona. Lähtökohtaisesti AD:n tehtävänkuvaan kuuluu muiden suunnittelijoiden ja avustajien ohjaaminen.

Art director vastaa projektien visuaalisesta ideoinnista, toimistosta ja projektista riippuen luovan johtajan alaisuudessa tai itsenäisesti. Hän suunnittelee kokonaisratkaisut ja yleisilmeen kampanjoihin, yritysilmeisiin, mainosmateriaaleihin, tuotepakkauksiin, painotuotteisiin kuten esitteet ja julisteet ja muihin graafisiin sovelluksiin. AD:n rooliin kuuluu kaikkien projektin liittyvien osa-alueiden suunnittelu – esimerkiksi mahdollisten kuvausten ideointi valitun valokuvajaan kanssa, kuvittajien valitseminen ja ohjaaminen, joskus myös kirjasintyyppien työstäminen typograafikon kanssa. Tehtävänkuvaan kuuluu työvaiheiden valvominen suunnittelusta toteutukseen asti. Art directorin alaisena työskentelee usein avustavia graafisia suunnittelijoita (ammattinimikkeenään esimerkiksi graafinen suunnittelija, AD-assistentti tai tuotanto-AD), joiden tehtävänä on tyypillisesti lopullisen ulkoasun toteuttaminen AD:n luoman suunnitelman tai idean pohjalta.

Art directorin tärkeimpiä ominaisuuksia ovat luovuus, visuaalisen suunnittelun periaatteiden hallinta sekä yhteistyökyky. Nykyisin art directorilta vaaditaan usein lisäksi tärkeimpien graafisen alan tietokoneohjelmien tuntemusta (esimerkiksi InDesign, Photoshop, Freehand, Illustrator). Tietokone, mutta myös tussit, kynät, paperit ja erilaiset kuva-aineistot ovat AD:lle tavanomaisia työvälineitä.

Art directorin ammattinimikkeenä käyttämistä ei ole rajoitettu. Perinteisesti sitä ovat käyttäneet vastuutehtävissä toimivat graafiset suunnittelijat, joilla on vuosien työkokemus alalta. Nykyisin nimikkeen käyttäminen on yleistynyt ja art director -nimikkeellä saatetaan kutsua lähes ketä tahansa visuaalisen suunnittelun ammattilaista tehtävänkuvasta tai työkokemuksesta riippumatta.

Ammatissa toimitaan soveltuvalla koulutuksella yleensä riittävän työkokemuksen hankkimisen jälkeen. Usein art directoreilla on graafisen suunnittelun koulutus, mutta koulutustaustat voivat olla hyvin moninaisia.

## Lähteet

## Aiheesta muualla
Napanöyhtä

**Napanöyhtä** on karvapallo, joita löytyy ihmisten navoista. Napanöyhtää esiintyy hieman useammin miehillä kuin naisilla. Sen koostumus on pääasiassa ihmisen kuolleita ihosoluja, pölypunkkeja ja vaatekuituja.

Karl Kruszelnicki on tutkinut napanöyhtää ja sen perusteella päätellyt, että napanöyhtä koostuu vaatekuiduista ja ihosoluista, joita ihokarvat kuljettavat napaan. Kruszelnickin arvion mukaan tyypillinen napanöyhdän tuottaja on hieman ylipainoinen, keski-ikäinen mies, jolla on karvainen vatsa.

Ihmisen ihonvärillä tai ihon tyypillä ei näytä olevan merkitystä napanöyhdän syntyyn.

Tutkimuksessa ei saatu selville, miten "ulospäin" suuntautuneet navat keräsivät nöyhtää, sillä 96 prosentilla tutkimukseen osallistuneista oli sisäänpäin kääntynyt napa.

## Aiheesta muualla
*Uutisointia tutkimuksesta  
*Karl Kruszelnickin tutkimuksen täysi raportti
Frits Zernike

**Frederik (Frits) Zernike** (16. heinäkuuta 1888 Amsterdam – 10. maaliskuuta 1966) oli alankomaalainen fyysikko. Hänet palkittiin vuonna 1953 Nobelin fysiikanpalkinnolla vaihekontrastimikroskoopin keksimisestä. Vaihekontrastimikroskooppi mahdollistaa solujen sisärakenteen tutkimisen ilman väriaineita.

Zernike opiskeli pääaineena kemiaa ja sivuaineina fysiikkaa ja matematiikkaa Amsterdamin yliopistossa vuodesta 1905. Väitöskirjassaan hän sovelsi Gibbsin statistista mekaniikkaa, mikä oli L. S. Ornsteinin erikoisalaa. Ornsteinin ja Zerniken yhteistyön tuloksena syntyi muun muassa Ornsteinin–Zerniken yhtälö, joka kuvaa korrelaatioita monen kappaleen systeemissä integraaliyhtälön muodossa.
Vuonna 1915 Zernike siirtyi matemaattisen fysiikan luennoitsijaksi Groningenin yliopistoon Ornsteinin seuraajaksi. Viisi vuotta myöhemmin hän sai täyden professuurin.

Vuodesta 1930 Zernike keskittyi optiikan alan ongelmiin ja keksi muun muassa vaihekontrastimikroskoopin. Keksintö ei tosin saanut ansaitsemaansa huomiota kuin vasta 1941 Saksassa toisen maailmansodan aikana, kun Wehrmacht alkoi valmistaa sitä teollisesti.

## Merkittäviä julkaisuja
* L. S. Ornstein and F. Zernike, *Proc.Acad.Sci. Amsterdam* **17** (1914) 793. **Ornsteinin–Zerniken yhtälö**

## Lähteet

## Aiheesta muualla

* Nobelprize.org Frits Zerniken elämäkerta
Rätvänä

**Rätvänä** (*Potentilla erecta*) on sormihanhikkien sukuun ja ruusukasvien heimoon kuuluva laji. Se on yleinen pienin keltaisin kukin kukkiva monivuotinen hyönteispölytteinen kasvi. Sen erottaa muista sormihanhikeista kukkien neljän terälehden avulla.

## Ulkonäkö ja koko

Rätvänä on ruohovartinen 10–30&nbsp;senttimetriä korkea kasvi. Sen varsi on haarainen ja sormilehdykkäiset lehdet kasvavat ruusukkeina. Kukka on keltainen, neliterälehtinen ja halkaisijaltaan 5–10&nbsp;mm. Maavarsi on paksu ja sisäosistaan punainen, mikä on antanut kasville ruotsinkielisen nimen *blodrot*, verijuuri; myös Suomen murteissa rätvänää on kutsuttu verijuureksi, punajuureksi tai veriruohoksi. Lehtilapa on kolmesta viiteen sorminen. Aluslehdissä lehtiruodit ovat pitkiä, mutta varsilehdistä ruodit puuttuvat kokonaan. Kukinto on aivan latvan ylimmässä päässä. Kasvi kukkii kesäkuulta elokuulle.

## Levinneisyys
Rätvänä kasvaa Aasiassa ja Pohjois-Euroopassa. Se on yleinen koko Suomessa.

## Elinympäristö
Rätvänä viihtyy kosteilla valoisilla paikoilla, kuten suolla tai metsän reunassa.

## Käyttö
Rätvänää on käytetty rohdoskasvina ja värjäykseen. Juurakon karvailla yhdisteillä on verenvuotoa hillitsevä taipumus. Juurakko sisältää parkkihappoa ja on siksi sopinut nahkojen parkitsemiseen. Samalla nahat saivat punaväriä.

## Lähteet

## Aiheesta muualla
* Kasviatlas 2022: Rätvänän (''Potentilla erecta'') levinneisyys Suomessa.
* Pinkka – Lajintuntemuksen oppimisympäristö: Rätvänä (''Potentilla erecta'')
* Luontoportti: Rätvänä (''Potentilla erecta'')
* Valokki – nettikasvio: Rätvänä (''Potentilla erecta'')
* United States Department of Agriculture (USDA): ''Potentilla erecta''
Krakatau (yhtye)

**Krakatau** on Edward Vesalan, Raoul Björkenheimin ja Jari Hongiston vuonna 1985 perustama yhtye. Krakataussa ovat soittaneet rumpuja myös Tom Nekljudow, Ippe Kätkä, Affe Forsman; kokoonpanot ovat muutenkin vaihdelleet levyjen välillä. Multipuhaltajana (saksofonit, krakafoni, toppofoni, huilut) Krakataussa toimi monen vuoden ajan Jone Takamäki. Uffe Krokfors on soittanut kontrabassoa. Vuodesta 2015 yhtyeessä on soittanut rumpuja Ilmari Heikinheimo.

Yhtye tuli alun perin tunnetuksi energisistä konserteistaan, joissa näkyivät selvästi kitaristi ja yhtyeenjohtaja Björkenheimin vaikutteet niin jazzin kuin rockinkin puolelta.

## Diskografia
*
*
*
*

## Lähteet

## Aiheesta muualla
* Yhtyeen historiikki  
* YLE Elävä arkisto: Krakatau - Jai-Ping (1993)
*   (last.fm)
Kurjenjalka

**Kurjenjalka** eli **suokurjenjalka** (*Comarum palustre*) on punakukkainen kurjenjalkojen sukuun kuuluva hyönteispölytteinen ruohovartinen kasvi. Aiemmin kurjenjalka on luokiteltu hanhikkeihin (*Potentilla*).

## Ulkonäkö ja koko
Kurjenjalka on monivuotinen ruohovartinen kasvi, joka kasvaa 20–60 cm korkeaksi. Sen maavarsi voi olla metrin pituinen. Lehdet ovat sormiliuskaiset, hammaslaitaiset. Kukka on punaruskea, heteet purppuranväriset. Verholehtiä ei pidä luulla terälehdiksi niiden ulkonäöstä huolimatta. Varsi on koheneva ja väriltään punertava. Verholehdet ovat purppuranpunaisia ja ne ovat kaksi kertaa terälehtien pituisia.

## Levinneisyys
Kurjenjalka kasvaa Euroopassa, Siperiassa, Grönlannissa ja Pohjois-Amerikassa.

## Elinympäristö
Kurjenjalka viihtyy märissä paikoissa kuten suolla tai rannalla.

## Käyttö
Kurjenjalkaa on käytetty väriaineena.

## Lähteet

## Aiheesta muualla
*Pinkka, Lajintuntemuksen oppimisympäristö: Kurjenjalka (''Comarum palustre'')
*LuontoPortti: Kurjenjalka (''Comarum palustre'')
*Pohjolan kasvien pauloissa: ''Comarum palustre'' - kurjenjalka, suokurjenjalka
*ITIS: ''Comarum palustre'' 
*United States Department of Agriculture (USDA): ''Comarum palustre'' 
*Flora of China: ''Comarum palustre''
Their Greatest Hits

**Their Greatest Hits** on The Carpenters -duon vuonna 1990 julkaistu kokoelmalevy.

## Kappaleet
# Yesterday Once More (Remix) - R. Carpenter, J. Bettis - 3'50 (1973)
# Superstar (Remix) - L. Russell, B. Bramlett - 3'49 - (1971)
# Rainy Days and Mondays (Remix) - P. Williams, P. Nicholls - 3'40 (1971)
# Top of the World (Single mix) - R. Carpenter, J. Bettis - 2'56 (1972)
# Ticket to Ride - Lennon, McCartney - 4'10 (1969)
# Goodbye to Love (Remix) - R. Carpenter, J. Bettis - 3'55 (1972)
# This Masquerade - Leon Russell - 4'50 (1973)
# Hurting Each Other - P. Udell, G. Geld - 2'46 (1972)
# Solitaire - N. Sedaka, P. Gordy - 4'40 (1975)
# We've Only Just Begun (Remix) - P. Williams, R. Nicholls - 3'04 (1970)
# Those Good Old Dreams - R. Carpenter, J. Bettis - 4'12 (1981)
# Please Mr. Postman - P. Holland, F. Gorman, R. Bateman - 2'48 (1974)
# I Won't Last a Day Without You - P. Williams, R. Nicholls - 3'50 (1972)
# Touch Me When We're Dancing -  - 3'19 (1981)
# Jambalaya (On the Bayou)  - Hank Williams - 3'50 (1973)
# For All We Know (from the Motion Picture *Lovers and Other Strangers*) - F. Karlin, R. Wilson, A. James - 2'34 (1971)
# All Yoou Get from Love Is a Love Song - Steve Eaton - 3'45 (1977)
# (They Long to Be) Close to You - H. David, B. Bacharach - 3'40 (1970)
# Only Yesterday - R. Carpenter, J. Bettis - 3'45 (1975)
# Calling Occupants of Interplanetary Craft (The Recognized Anthem of World Contact Day) (Remix) - Klaatu - 7'07 (1977)

## Tuotanto

* Richard Carpenter: 9, 11, 12, 14, 17, 19, 20
* Richard ja Karen Carpenter: 1, 7, 15
* Jack Daugherty: 2, 3, 4, 5, 6, 8, 10, 13, 16, 18

## Lähteet

CD-levy 397049-2 (A&M Records, 1990)
Kolmen illan varietee

**Kolmen illan varietee** on marraskuussa 2006 ilmestynyt Yön livealbumi, joka on äänitetty edellisenä kesänä kolmessa Raumanmeren juhannuksen konsertissa Rauman Otanlahdessa. Konserteista julkaistiin samanaikaisesti myös DVD-taltiointi. Yö juhlisti Raumalla 25-vuotista uraansa esiintymällä kolmena perättäisenä iltana ja soittamalla kolme eri settiä, joista kukin sisälsi eri vuosikymmenen kappaleita. Yleisöä paikalla oli jokaisena iltana noin 30 000.

Konserteissa olivat vierailijoina Yön entisistä jäsenistä Jussi Hakulinen sekä rumpali Frogley, joka levyllä laulaa yhden kappaleen. Albumi nousi Suomen viralliselle listalle kymmenen viikon ajaksi ja oli korkeimmillaan sijalla kahdeksan.

## Kappaleet
;CD1
#	
#
#	
#	
#	
#
#	
#	
#	
#	
#	
#	
#
;CD2
#	
#	
#	
#	
#	
#	
#	
#	
#	
#	
#	
#	
#	
#	
#	
#	
#

## Muusikot
;Yö
*Olli Lindholm – laulu
*Daffy Terävä – kitara
*Mikko Kangasjärvi – koskettimet, taustalaulu
*Jukka Lewis – basso, taustalaulu, laulu (CD1/8)
*Antti Mäkinen – rummut
;Vierailijat
*Frogley – laulu (CD2/9)
*Jussi Hakulinen – laulu (CD2/12, CD2/13)
*Jari Latomaa – koskettimet, taustalaulu
*Laura Jaatinen – viulu
*Pike Kontkanen – viulu
*Tuuli Talvitie – viulu
*Heidi Väisänen – viulu
*Sari Jeskanen – alttoviulu
*Eija Laru – alttoviulu
*Mirja Mattinen – sello
*Annika Eklund – taustalaulut
*Miina Mikkonen – taustalaulut

## Lähteet
*Yo: Kolmen illan varietee Finnmusic.
*Kolmen illan varietee Likaiset Legendat.

### Viitteet

## Aiheesta muualla
* ''Kolmen illan varietee'' discogs.com -sivustolla
Psycroptic

**Psycroptic** on teknistä death metalia soittava yhtye Tasmanian pääkaupungista, Hobartista,  Australiasta. Yhtyeen perustivat Joe Haley, Dave Haley, Matthew Chalk ja Cameron Grant vuonna 1999.

Kaksi ensimmäistä levyä julkaistiin Unique Cameron Recordin nimissä. Yhteistyö päättyi kuitenkin vuonna 2003 ennen kolmatta albumia, jolloin levy-yhtiöksi vaihtui Neurotic Records. Kokoonpano pysyi alkuperäisenä aina vuoteen 2004, jolloin laulaja Matthew Chalk joutui jättämään yhtyeen kesken Euroopan kiertueen. Syyksi on ilmoitettu, ettei Chalkin ääni kestänyt monia keikkoja käsittäviä kiertueita. Jason Peppiattin oli tarkoitus paikata Chalkia loppukiertueen ajan, mutta Chalkin katastrofaalinen paluu johti kuitenkin Peppiatin nimittämiseen vakituiseksi jäseneksi.

Lokakuussa 2014 yhtye solmi levytyssopimuksen Prosthetic Recordsin kanssa. Yhtyeen nimeä kantava kuudes studioalbumi julkaistaan keväällä 2015.

## Jäsenet
* Jason Peppiatt – laulu (2005–)
* Joe Haley – kitara (1999–)
* Dave Haley – rummut (1999–)
* Cameron Grant – basso (1999–)

### Entiset jäsenet
* Matthew "Chalky" Chalk (1999–2004, 2005)

## Diskografia
### Studioalbumit
* 
* 
* 
* 
* 
* 
* 
* 

### Livealbumit
* 

### Singlet
* 

## Lähteet

## Aiheesta muualla

* Viralliset kotisivut
* Dave Haley haastattelu
Muistipeli

**Muistipeli** on yhden tai useamman pelaajan peli, jossa on tarkoitus löytää korttiparit nurinpäin käännetyistä korteista mahdollisimman pienellä yritysmäärällä.

Pelin pelaamiseen tarvitaan korttipakka, jossa kutakin erilaista korttia (kuvaa) on kaksi kappaletta. Korttien selkäpuoli on kuitenkin kaikissa korteissa samanlainen. Kortit sekoitetaan ja asetetaan pöydälle nurin päin niin, ettei pelaaja tiedä, missä mikäkin kuva on. Peli alkaa, ja jokaisella vuorolla käännetään kaksi mitä tahansa pöydällä olevaa korttia oikeinpäin. Jos käännettyjen korttien kuvat eivät ole samat, ne käännetään uudestaan nurin. Jos kuvat ovat samat, käännetyt kortit poistetaan pelistä.

Jos pelaajia on yksi, tarkoituksena on vain löytää kaikki korttiparit mahdollisimman pienellä yritysmäärällä. Tällaisia yksinkertaisia yhden pelaajan muistipelejä löytyy esimerkiksi monista kännyköistä.

Jos pelaajia on kaksi tai useampia, pelaajat kääntävät kortteja vuorotellen. Kun pelipöytä on tyhjä, eniten pareja löytänyt voittaa. Säännöistä on muunnoksia, mutta yleensä omalla vuorollaan parin löytänyt pelaaja saa myös jatkaa omaa vuoroaan.
AK-101

**AK-101** on venäläisen AK-47/AK-74 "Kalašnikov" -sarjan rynnäkkökiväärien vientiin tarkoitettu 5,56×45 mm NATO -patruunaa ampuva versio. Aseen tukit on valmistettu muovista ja komposiittimateriaaleista puuosien sijaan painon vähentämiseksi. AK-103 on aseen 7,62×39 mm -kaliiperinen versio.

AK-102, AK-104 ja AK-105 ovat aseen 5,56×45&nbsp;mm, 7,62×39&nbsp;mm ja 5,45×39 mm -kaliiperisia karbiinimalleja. Aiemmasta 5,45mm AKS-74U -karabiinista ne eroavat pidemmällä piipulla ja täysimittaisella kaasumännällä.

AK-107 ja AK-108 eivät käytä Kalašnikovin mekanismia, vaan perustuvat Juri K. Aleksandrovin rekyyliä vähentävään mekanismiin. Kaliiperit ovat 5,45×39&nbsp;mm  ja 5,56×45&nbsp;mm NATO.

Venezuela osti kesällä 2006 100&nbsp;000 AK-103-rynnäkkökivääriä sekä tehtaan joka valmistaa lisenssillä 50&nbsp;000 kivääriä vuodessa vuodesta 2010 alkaen jouduttuaan Yhdysvaltain asevientikieltoon.

## Lähteet
Phpsysinfo

**Phpsysinfo** (PHP System Information) on avoimen lähdekoodin GNU GPL-lisensioitu PHP-komentosarja, joka näyttää laajan skaalan tietoa web-palvelimena toimivasta tietokoneesta. Viimeisin vakaa versio on 2.5.3.

Phpsysinfo tukee monia alustoja. Niihin kuuluvat UNIX-pohjaiset FreeBSD, NetBSD, OpenBSD, Apple Mac OS X ja Linux. Se tukee myös 32-bittisiä Windows-pohjaisia järjestelmiä, Windows NT/2000/XP/Server 2003.

## Näkymä

### Perustiedot
Perustiedoissa näkyvät tietokoneen nimi, IP-osoite, ytimen versio, käyttöjärjestelmä, käynnissäoloaika, käyttäjien määrä ja keskikuormat.

### Laitteisto
Osiosta käyvät ilmi suorittimen merkki, malli, välimuistin koko ja muut tiedot. Lisäksi se kertoo tietokoneessa kiinniolevat PCI-laitteet, IDE-laitteet, SCSI-laitteet ja USB-laitteet. 	

### Verkon käyttö
Osio kertoo verkkolaitteiden nimet ja ilmoittaa lähetetyn ja vastaanotetun datan määrän sekä mahdolliset siirtovirheet.

### Muistin kuormitus
Osio ilmoittaa muistin tyypin, prosentuaalisen käytön, vapausasteen, kuormituksen ja muistin kokonaismäärän, joka ilmoitetaan viideltä osa-alueelta: fyysinen muisti, ydin ja ohjelmat, puskurit, välimuisti sekä virtuaalimuisti.

### Liitetyt tiedostojärjestelmät
Osiossa on listattu omien kiintolevyjen ja muiden laitteiden liitospisteet sekä verkossa olevien laitteiden liitospisteet. Siinä näkyy myös tiedostojärjestelmän tyyppi, käytetty ja vapaa tila.

### Lämpötilat, jännitteet sekä tuulettimien nopeudet
Kyseisten antureiden tiedot voidaan lukea emolevyn monitorointiohjelmalla. Phpsysinfo tukee viittä erilaista: lmsensors, healthd, hwsensors, mbmon ja mbm5.

## Aiheesta muualla
* Sourceforgen projektisivu
Badacsony

**Badacsony** on alue ja samaa nimeä kantava kylä Balaton-järven luoteisrannalla Unkarissa. Badacsony tunnetaan erityisesti alueella valmistetusta viinistä. Alueella sijaitsee sammunut
438 metriä korkea laatikonmuotoinen tulivuori, jonka kupeella kasvaa runsaasti viiniköynnöksiä.

## Aiheesta muualla
*Badacsony.net
Maxïmo Park

**Maxïmo Park** on englantilainen vuonna 2000 perustettu indie rock -yhtye, joka levyttää englantilaiselle Warp Recordsille.

## Diskografia
### Albumit
* *[[A Certain Trigger]]* (2005)
* *[[Missing Songs]]* (2006)  
* *[[Our Earthly Pleasures]]* (2007)
* *[[Quicken the Heart]]* (2009)
* *[[Too Much Information]]* (2014)
* *[[Risk to Exist]]* (2017)

### DVD:t
* *Found on Film* (2006)

## Aiheesta muualla

*Maxïmo Park
*Maxïmo Park Moblog 
*Maxïmo Parkin Fanisivusto
United 93

**United 93** on Paul Greengrassin ohjaama ja käsikirjoittama yhdysvaltalainen elokuva vuodelta 2006. Elokuva kertoo syyskuun 11. päivän iskujen yhteydessä maahan pudonneen United Airlinesin lennon 93 tapahtumista kronologisesti mahdollisimman tarkassa aikajärjestyksessä ja alun lyhyttä osuutta lukuun ottamatta reaaliajassa. Elokuva tehtiin yhteistyössä uhrien omaisten ja ystävien kanssa.

*United 93:n* maailmanensi-ilta oli 26. huhtikuuta 2006 Tribecan elokuvajuhlilla New Yorkissa.

*United 93* toi tekijöilleen Oscar-palkintoehdokkuudet ohjauksesta ja leikkauksesta, mutta voitto meni *[[The Departed]]* -elokuvalle molemmissa kategorioissa.

## Lähteet

## Aiheesta muualla
* Elokuvan viralliset kotisivut 
* Arvostelu: FilmGoer 
* 
*
Innerspacemen

**Innerspacemen** on suomalainen alternative rock -yhtye, jonka perustamisessa oli mukana Jyri Honkavaara, mutta hänet erotettiin ennen kuin yhtye ehti levyttää..

Frej Stenforsin isoveli on Jan Stenfors eli Nasty Suicide, mm. Hanoi Rocksin kitaristi.

## Jäsenet

### Alkuperäinen kokoonpano

* Kimmo Candelin - kitara
* Kari Starck - basso
* Frej Stenfors - laulu, rummut

### Myöhempi kokoonpano

* Kari Starck - basso
* Frej Stenfors - laulu, kitara
* Tommi Micklin - rummut
* Ilkka Isotupa - kitara

## Diskografia
### Studioalbumit
* 

### Singlet
* 
* 
* 
* 
	
## Lähteet

## Aiheesta muualla
* 
* Innerspacemen discogs.com -sivustolla
Jääluokitus

**Jääluokitus** on laivakohtainen määre, joka kuvaa pääasiassa aluksen jäävahvistuksen tasoa. Lisäksi jääluokille on määritetty minimikoneteho.

## Suomalais-ruotsalaiset jääluokat

Suomen ja Ruotsin viranomaiset ovat julkaisseet ja kehittäneet suomalais-ruotsalaisia jääluokkasääntöjä (FSICR; **F**innish-**S**wedish **I**ce **C**lass **R**ules) vuodesta 1971.

Suomalais-ruotsalainen jääluokitus vaaditaan kaikilta Suomen tai Ruotsin satamiin talvella saapuvilta tai lähteviltä aluksilta. Jäänmurtajat avustavat ensisijaisesti korkean luokituksen aluksia. Jos aluksella ei ole suomalais-ruotsalaista jääluokkaa ja sillä on hyväksytyn luokituslaitoksen antama luokitusmerkintä jääluokasta, alus saa vastaavan suomalais-ruotsalaisen jääluokan.

Korkeimpien luokkien, 1A Super ja 1A, alukset ovat vahvarunkoisia, ja niissä on suuri koneteho. Niitä avustetaan tarvittaessa kaikissa olosuhteissa, mutta ne pystyvät useimmissa jääolosuhteissa kulkemaan myös yksin. Käytännössä tämä tarkoittaa sitä, että erityisen ankarana talvena merialueille on taattu pääsy vain vähintään 1A-luokan aluksilla. Lähes kaikki Suomen ja Ruotsin sekä Suomen ja Viron välillä liikennöivät autolautat ovat jääluokitukseltaan 1A Super -luokkaa. Jääluokka 1A Super vastaa tietyin edellytyksin Polar class -luokitusta PC 6 sekä jääluokka 1A luokitusta PC 7.

Jääluokkien 1B, 1C ja 2 aluksia avustetaan jäätilanteen mukaan yleensä avaamalla niiden edellä väylää. Jos jääolosuhteet ovat vaikeat, niitä voidaan ottaa hinaukseen.

Jääluokkien numerot kirjoitetaan joskus myös roomalaisin numeroin I ja II.

On myös ehdotettu otettavaksi käyttöön uusi jääluokka 1A Super+. Sen luokan alukset eivät muista jääluokista poiketen tarvitsisi avukseen jäänmurtajaa.

## IACS Polar class
Polar class on IACS:n vuonna 2006 julkaisema jääluokitusstandardi. Se on suunniteltu teräksisille aluksille, jotka pääsääntöisesti liikkuvat vesistöissä, joissa tavataan monivuotista jäätä. Jääluokkia on yhteensä seitsemän.

## Stemnitsan tapaus

Vuonna 2003 uutisoitiin Kreikan lipun alla purjehtineen tankkialus *Stemnitsan* liikkeitä Suomenlahdella. Tapaus herätti kohua, sillä aluksen jääluokitus ei arktisen laiva- ja meritekniikan professori Kaj Riskan mukaan vastaa edes Suomen alinta jääluokkaa, eikä se siis olisi vaikeassa jäätilanteessa ollut avustettavien listalla ja monien mielestä olisi aiheuttanut vaaratilanteen ahtojäissä. *Stemnitsa* vieraili venäläisessä satamassa, ja Venäjä oli antanut sille oman jääluokituksensa.

## Lähteet
1999 – Tuntematon tulevaisuus

**1999 – Tuntematon tulevaisuus** oli suomalainen science fiction -sarjakuvalehti. Sitä kustansi Kustannus Oy Semic vuosina 1980–1981 päätoimittajanaan Allan Tokoi.

Lehden tarinat olivat suurimmaksi osaksi vuosikymmeniä vanhoja sarjakuvaversioita yhdysvaltalaisista scifi-novelleista, ja ne oli aikaisemmin julkaistu *[[Starstream]]*-lehdessä vuonna 1976. Lehdessä julkaistiin myös osittain samaa materiaalia kuin saman kustantajan lehdissä ''Markos – Robottiajan sankari'' ja ''UFO''.

*1999*-lehdessä julkaistuista tarinoista tunnetuin lienee numerossa 1/1980 julkaistu ”Kuka siellä?” (”Who Goes There?”), joka on sarjakuvaversio *[[’Se’ toisesta maailmasta]]* -elokuvasta.

## Lähteet

* *1999 - Tuntematon tulevaisuus*, numero 1/1980
* Suomenkielisiä SciFi-sarjakuvia - 1999 
* Comixfreak - Sarjakuvalistaukset
2010 (vuoden 1984 elokuva)

**2010** (, Suomessa televisiossa myös nimellä **Avaruusseikkailu 2010**) on Peter Hyamsin ohjaama yhdysvaltalainen tieteiselokuva vuodelta 1984. Se perustuu Arthur C. Clarken romaaniin *[[2010: Avaruusodysseia]]*, joka kirjan tapaan on jatko-osa elokuvalle *[[2001: Avaruusseikkailu (elokuva)|2001: Avaruusseikkailu]]*.

Elokuvan päärooleissa ovat Roy Scheider avaruushallinnon entisenä johtajana Heywood Floydina ja Helen Mirren neuvostoliittolaisen avaruusaluksen *Aleksei Leonovin* komentajana Tanja Kirbukina. 

Ohjaaja Peter Hyams on kertonut, ettei olisi tehnyt elokuvaa ilman ensimmäisen elokuvan ohjanneen Stanley Kubrickin lupaa. Kertoman mukaan kun Hyams oli kertonut Kubrickille halustaan tehdä jatko-osa ja kysynyt tältä lupaa, Kubrick oli vain nauranut kysymykselle ja vastannut: ”Siitä vain, tee se. En minä välitä.”

Elokuva sai vuonna 1984 sai viisi Oscar-ehdokkuutta, muun muassa parhaista erikoistehosteista, sekä Hugo-palkinnon elokuvien sarjassa.

## Tarina

Lähtökohtana elokuvassa on kahden suurvallan kiire selvittää avaruusalus *Discoveryn* mysteeri vuodelta 2001 - yhdysvaltalaisten *Discovery II* on rakenteilla, mutta ei valmistu ajoissa ehtiäkseen Jupiterin luokse, sillä Discoveryn huomataan lähestyvän oudosti Jupiterin kuuta Ioa.

Neuvostoliitto on kuitenkin lähettämässä omaa alustaan kohti Jupiteria, ja Floydin, Discoveryn suunnittelijan Walter Curnowin sekä HAL 9000 -tietokoneen suunnittelijan R. Chandran on ydinsodan uhan alla neuvoteltava itselleen paikka neuvostoliittolaisten aluksessa.

Monet elokuvan julisteista kuvaavat mustaa monoliittia Jupiterin lähellä. *Leonov* löytääkin tällaisen Discoveryn läheltä. Discoveryn ja HAL 9000:n uudelleenkäynnistys onnistuu hyvin, mutta Neuvostoliiton ja Yhdysvaltojen välinen uhkaava sotatila Maan päällä eristää miehistöt toisistaan samalla kun Floyd saa salaperäisiä viestejä, jotka kehottavat lähtemään Jupiterin läheisyydestä.

Miehistön jäsenet eivät ole varmoja HALin yhteistyöhalukkuudesta, mutta HAL on luottamuksen veroinen ja *Leonov* pääsee pakenemaan juuri ennen kuin monoliitti muuttaa Jupiterin pieneksi tähdeksi.

## Vastaanotto
*2010* sai kriitikoilta jakaantuneen vastaanoton; Rotten Tomatoes -sivuston mukaan 64&nbsp;% kriitikoista arvioi sen myönteisesti. Kaikki olivat kuitenkin yhtä mieltä siitä, ettei elokuva ollut läheskään ensimmäisen tasolla. Metacritic arviointisivustolla elokuva sai 53/100 pisteen metascoren ja 7,5/10 käyttäjäpisteet.

## Lähteet

## Aiheesta muualla
* 
*
Union Pacific Railroad

**Union Pacific Railroad**  on Yhdysvaltojen laajin rautatieyhtiö. UP:n rataverkko kattaa keskisen ja läntisen osan Yhdysvalloista Tyynenvaltameren rannikolta Chicagoon ja New Orleansiin. Yhtiö on saavuttanut laajuutensa ostamalla muita rautatieyhtiötä kuten Southern Pacific, Missouri Pacific, Chicago and North Western, Western Pacific, Missouri-Kansas-Texas ja Denver and Rio Grande Western.

BNSF Railway on UP:n merkittävin kilpailija.

## Historia
Union Pacific Railroad perustettiin 1. heinäkuuta 1862.

## Aiheesta muualla

* UP:n kotisivut 
* Länsituuli Denverin loistojuna, Suomen Kuvalehti, 15.01.1938, nro 2, s. 29, Kansalliskirjaston digitaaliset aineistot
Struma

**Struma** () eli **Strymónas** (, ) on joki, joka virtaa Balkanin niemimaalla Bulgarian ja Kreikan alueella. Sen kokonaispituus on noin 400 kilometriä. Pituus Bulgarian puolella on noin 290 kilometriä ja Kreikan puolella lähteestä riippuen noin 110–118 kilometriä. Tämä tekee siitä Bulgarian viidenneksi ja Kreikan kuudenneksi pisimmän joen.

Struma saa alkunsa Vitosha-vuorilta Bulgarian itäosista Sofian lounaispuolelta, noin 2&nbsp;180 metrin korkeudelta merenpinnasta. Joki ylittää Bulgarian ja Kreikan rajan Promachónaksen kylän kohdalla ja kulkee tämän jälkeen linnoitetun Roúpelin solan läpi. Toiselle puolella jäävät Belasitsavuoret (myös Bélles tai Kerkíni) ja toiselle Slavjanka eli Órvilos. Strumajoen laakso on merkittävin reitti Bulgarian ja Kreikan välillä, ja sitä kautta kulkee myös Thessaloniki–Sofia-valtatie. Kreikan puolella joki kulkee koko ajan Sérresin alueyksikön alueella. Joki laskee Egeanmeren pohjoisosassa olevaan Strymonikóslahteen eli Orfanóksenlahteen Amfípolin kunnassa.

Strumajoen varrella on 56 tekojärveä ja patoa sähköntuotannon, vesihuollon, tulvasuojelun ja kastelun tarpeisiin. Suurimmat padot ovat Studena, Pchelina ja Djakovo Bulgariassa. Kreikassa joen varrella on Kerkíni-tekojärvi. Strumajoen sivujokiin kuuluvat Stroumitsa Bulgarian puolella sekä Angítis, Boútkovas, Exávis, Krousovítis ja Xiropótamos Kreikan puolella. Joen valuma-alue on yhteensä 18&nbsp;078 neliökilometriä, joista 10&nbsp;797 neliökilometriä sijaitsee lounaisessa Bulgariassa ja 7&nbsp;281 neliökilometriä pohjoisessa Kreikassa. Joen virtaama Bulgarian ja Kreikan rajalla on noin 2&nbsp;500 miljoonaa kuutiometriä vuodessa. Joki virtaa keskimäärin 900 metrin korkeudella merenpinnasta.

Kreikassa Emmanouíl Pappáksen kunnan osa Strymónaksen kunnallisyksikkö sekä Irákleian kunnan osa Strymonikón kunnallisyksikkö ovat saaneet nimensä joesta.

## Lähteet

## Aiheesta muualla
Matosammakot

**Matosammakot** (Gymnophiona tai Apoda) on yksi sammakkoeläinten lahkoista. Lahkoon kuuluu kymmenen heimoa ja 222 lajia. Lahkon lajeilta puuttuvat raajat, minkä vuoksi niitä pidettiin aluksi käärmeinä. Matosammakkojen etu- ja takaruumiit ovat yleensä suunnilleen samannäköiset ja niiden ruumis on tasapaksu. Iho on paljas tai siinä on pyöreitä sarveissuomuja.

Matosammakot elävät Keski- ja Etelä-Amerikassa, Afrikassa ja osassa Aasiaa.

Eräät lajit elävät vedessä, mutta suurin osa tropiikin seutujen kuohkeassa mullassa. Naaras munii yleensä kuoppaan, josta se myös kaivaa käytävän lähimpään lammikkoon. Joidenkin lajien naaraat myös vartioivat pesäänsä, mutta läheskään kaikki eivät tee niin. Toukkien kuoriutuessa ne siirtyvät käytävää pitkin lammikkoon.

## Heimot
Matosammakot jaetaan kymmeneen heimoon:

* Caeciliidae (49 lajia)
* Chikilidae (4 lajia)
* Dermophiidae (15 lajia)
* Grandisoniidae (24 lajia)
* Herpelidae (11 lajia)
* Ichthyophiidae (57 lajia)
* Rhinatrematidae (14 lajia)
* Scolecomorphidae (6 lajia)
* Siphonopidae (28 lajia)
* Typhlonectidae (14 lajia)

Yksittäisten matosammakkolajien lukumäärä on epävarma, sillä monet lajit on kuvattu yhden ainoan yksilön perusteella. Tiedon karttuessa nyt erillisinä pidettyjä lajeja jouduttaneen yhdistämään. Koska matosammakot elävät piilottelevaa elämää, kokonaan uusia lajeja kuitenkin löytynee vielä.

## Lähteet

## Aiheesta muualla
*http://www.gymnophiona.org/taxonomy/
*http://www.gymnophiona.org/database/
Alexander von Zemlinsky

**Alexander von Zemlinsky** (14. lokakuuta 1871 Wien – 15. maaliskuuta 1942 Larchmont, New York) oli itävaltalainen säveltäjä, kapellimestari ja musiikkipedagogi. Zemlinsky aloitti piano-opinnot nuorena ja soitti kouluaikoinaan urkuja synagogassaan. Vuonna 1884 hän aloitti opintonsa Wienin konservatoriossa. Hän opiskeli pianon soittoa ja säveltämistä ja voitti koulun pianokilpailun vuonna 1890. Zemlinsky tutustui Arnold Schönbergiin tämän liityttyä *Polyhymnia*-orkesteriin, johon Zemlinsky kuului. Heistä tuli pian läheiset ystävät. Schoenberg meni myöhemmin naimisiin Zemlinskyn Mathilde-siskon kanssa. Zemlinsky opetti Schönbergille myös kontrapunktia. Zemlinsky toimi lukuisten ooppera- ja konserttitalojen kapellimestarina Saksassa ja Itävallassa. Vuonna 1938 hän muutti Yhdysvaltoihin.

Säveltäjän varhaisissa teoksissa on huomattavissa vaikutteita Johannes Brahmsin musiikista ja myöhäisemmissä teoksissaan hän käytti wagnerimaisia harmonioita. Toisin kuin Schönberg Zemlinsky ei kirjoittanut atonaalista tai dodekafonista musiikkia. Zemlinskyn teoksista tunnetuimpia on hänen *Lyyrinen sinfoniansa* (1923): seitsenosainen teos orkesterille, sopraanolle ja baritonille.  

## Lähteet
* Alexander von Zemlinsky Timeline 
* Naxos:Alexander von Zemlinsky
Helen Mirren

**Helen Lydia Mirren** (s. 26. heinäkuuta 1945 Chiswick) on englantilainen teatteri-, televisio- ja elokuvanäyttelijä. Hän on voittanut kolme Emmy-palkintoa ja vuoden 2006 parhaan naispääosan Oscar-palkinnon roolistaan elokuvassa *[[The Queen]]*. Tämä oli hänen kolmas Oscar-ehdokkuutensa.

## Perhe

Helen Mirren syntyi Chiswickissä Lontoon länsipuolella, ja hän oli vanhempiensa kolmesta lapsesta toinen. Hänen ristimänimensä oli Yelena Vasilievna Mironova. Hänen isänsä Vasili Petrovitš Mironov oli lapsena muuttanut Venäjältä Englantiin diplomaatti-isänsä mukana ja jäänyt maahan Venäjän vallankumouksen jälkeen. Mirrenin äiti Kathleen Alexandrina Eva Matilda, o.s. Rogers, oli englantilainen. Isä muutti perheen sukunimen Mirreniksi 50-luvulla.

## Ura

Helen Mirrenin merkittävimpien teatteritöiden joukossa ovat roolisuoritukset Kleopatrana ja lady Macbethina. Hän on myös tehnyt pitkän elokuvauran, johon kuuluvat muiden muassa *[[Caligula (elokuva)|Caligula]]*, *[[Gosford Park]]*, *[[Excalibur – sankarin miekka]]*, *[[Linnunradan käsikirja liftareille (elokuva)|Linnunradan käsikirja liftareille]]* (äänirooli) ja *[[The Queen]]*. Mirren on myös näytellyt televisiosarjoissa, joista tunnetuin rooli on poliisi Jane Tennison rikossarjassa *[[Epäilyksen polttopiste]]* (1991–2006). Televisioelokuvista merkittävin lienee historiallinen draama *Elisabet I*. Mirren esiintyi myös vuoden 2007 elokuvassa ''National Treasure: Salaisuuksien kirja.

Mirren on ainoa näyttelijä, joka on esittänyt valkokankaalla sekä Elisabet I:tä että Elisabet II:ta ja lisäksi voittanut molemmista samana vuonna (2007) Golden Globe -palkinnot.

## Yksityiselämä

Helen Mirren on ollut naimisissa yhdysvaltalaisen ohjaaja-tuottajan Taylor Hackfordin kanssa vuodesta 1997 lähtien; hänellä ei ole lapsia.

## Valikoitu filmografia

## Lähteet

## Aiheesta muualla

* Helen Mirrenin elämäkerta 
* Helen Mirren NNDB:ssä 
* Viralliset fanisivut
Issa

**Issa** voi tarkoittaa seuraavia:

* Issa, antiikin aikainen kaupunki Illyriassa
* Issa, Velikajan sivujoki Venäjällä
* issat, Djiboutissa asuva somaliheimo
* Issa Ber, Niger-joen päähaara Malissa
* Bara Issa, Niger-joen sivuhaara Malissa
* Issa Bery, *Issabéry*, kunta Goundamin piirissä Malissa
* Ayn Issa, kaupunki Syyriassa
* Issa tai Isa, muslimien Jeesuksesta käyttämä nimi  (katso Jeesus islaminuskossa)
* Issa, sukunimenä:
** Abdullahi Issa (1922–1988), somalialainen poliitikko ja maan pääministeri 1949–1960
** Darrell Issa (s. 1953), yhdysvaltalainen republikaanipoliitikko
** Kobayashi Issa (1763–1827), japanilainen runoilija
** Marwan Issa (1965–2024), palestiinalainen Hamas-järjestön Izz ad-Din al-Qassam -prikaatien komentaja
** Pierre Issa (s. 1975), eteläafrikkalainen jalkapalloilija
* Issa, etunimenä:
** Issa Hassan Al-Yasiri (s. 1942), irakilais-kanadalainen runoilija
** Issa Bagayogo (1961–2016), malilainen laulaja ja soittaja
** Issa Diop (s. 1997), ranskalainen jalkapalloilija
** Issa Hayatou (1946–2024), kamerunilainen urheiluvaikuttaja
** Issa Konare (s. 1980), senegalilainen koripalloilija
** Issa Parvari (s. 1976), iranilainen karateka
** Issa Rae (s. 1985), yhdysvaltalainen näyttelijä, käsikirjoittaja, tuottaja ja ohjaaja
** Issa Thiaw (s. 1992), senegalilainen jalkapalloilija.
Hermann Abendroth

**Hermann Paul Maximilian Abendroth** (19. tammikuuta 1883 Frankfurt am Main – 29. toukokuuta 1956 Jena) oli saksalainen kapellimestari.

## Elämäkerta
Abendroth opiskeli musiikin teoriaa, säveltämistä ja pianonsoittoa Münchenin konservatoriossa (Münchner Konservatorium) vuosina 1900–1903. Wagneristi Felix Motti oli hänen opettajansa, kunnes hän vastaanotti Lyypekin kaupungin kapellimestarin tehtävät vuosina 1905–1911. Tässä tehtävässä hänet korvasi Wilhelm Furtwängler.

Lyhyen Essenissä työskentelyn jälkeen Abendroth nimitettiin kapellimestariksi Kölniin, jossa hän johti vuosina 1915–1934 johti Gürzenich-orkesteria sekä kaupungin konservatoriota vuosina 1925–1943. Tämän orkesterin kanssa hän sai arvostusta kaikkialla Euroopassa ja hänet kutsuttiin useita kertoja johtamaan Neuvostoliiton Valtion sinfoniaorkesteria sekä Lontoon sinfoniaorkesteria.

Vuonna 1934 Abendroth joutui eroamaan tehtävistään Kölnissä, koska häntä epäiltiin liian läheisistä suhteista neuvostoliittolaisiin. Hänet kuitenkin nimitettiin erittain arvostetun Leipzigin Gewandhaus-orkesterin johtoon. Hänen edeltäjänsä Bruno Walter oli joutunut eroamaan tehtävästä juutalaisen syntyperänsä tähden, vaikka samaan aikaan Kölnin kamariorkesteri levytti hänen johdollaan muun muassa Vivaldin, Händelin ja Mozartin musiikkia. Leipzigin orkesterin johdossa Abendroth toimi aina vuoteen 1945 saakka. Samaan aikaan hän jätti myös tehtävänsä Leipzigin konservatoriossa, johon hänen oli nimetty vuonna 1941.

Abendroth oli natsipuolueen jäsen, mutta hän vakuutti aina, ettei ollut koskaan osallistunut yhteenkään poliittiseen kokoukseen tai mihinkään vastaavaan toimintaan.

Sodan jälkeen hänestä tuli Weimarin kaupungin musiikillinen johtaja vuosiksi 1945–1956 ja samalla hän myös palasi Leipzigiin johtamaan Leipzigin radion sinfoniaorkesteria vuosina 1949–1956. Viimeiseksi hän johti vuosina 1953–1956 Berliinin radion sinfoniaorkesteria Itä-Berliinissä.

## Ohjelmisto
Orkesterinjohtajana Abendrot oli kuin kotonaan saksalaisen ohjelmiston kanssa, hän levyttikin Anton Brucknerin sinfoniat erittäin onnistuneesti ja niitä levyttäessään hän pääsi valloilleen tarkkavaistoisuutensa, jota nämä sinfoniat vaikeutensa vuoksi vaativat.

## Lähteet
*Elämäkertatietoja 
*Diskografia 
*Levytys- ja elämäkertatietoja
Markos – Robottiajan sankari

**Markos – Robottiajan sankari** oli sci-fi-sarjakuvalehti, joka ilmestyi Suomessa vuosina 1975-1977. Julkaisija oli Kustannus Williams Helsingistä.  Sarjakuva perustui yhdysvaltalaisen Tarzan-sarjakuvaakin piirtäneen Russ Manningin piirtämään *Magnus, Robot Fighter* -sarjakuvaan, joka ilmestyi alun perin vuosina 1963–1977. Myöhemmin eri kustantajat ovat julkaisseet *Magnus, Robot Fighter* -sarjaa Yhdysvalloissa 1990- ja 2000-luvulla.

## Lähteet
*Markos – Robottiajan sankari.

### Viitteet
David Sedaris

**David Sedaris** (s. 26. joulukuuta 1956 Binghamton, New York) on yhdysvaltalainen kirjailija ja radiotoimittaja. Sedarisin kirjat ovat yleensä kokoelmia humoristisista omaelämäkerrallisista tarinoista hänen perhe-elämästään, kreikkalaisesta sukutaustastaan, opiskeluajoistaan ja työelämästään. Sedaris valittiin vuonna 2001 Time-lehden vuoden humoristiksi ja hän on myös saanut yhdysvaltalaisen huumorin Thurber-palkinnon.

## Teoksia
* *Barrel Fever* (1994)
* *Naked* (1997)
* *Holidays on Ice: Stories* (1997)
* *Santaland Diaries & Seasons Greetings: 2 Plays* (1998)
* *Me Talk Pretty One Day* (2000)
* *Dress Your Family in Corduroy and Denim* (2004)
* 

## Lähteet
*  The Steven Barclay Agency: David Sedaris 
* Barnes & Noble: David Sedaris 

## Aiheesta muualla
Ebon Hawk

**Ebon Hawk** on Star Wars: Knights of the Old Republic -pelissä päähahmo Revanin ja hänen kumppaniensa alus. Star Wars: Knights of the Old Republic II: The Sith Lords -pelissä se päätyy pakolaisjedin haltuun. Alus on valmistettu Transel-planeetalla. Se on alkuperältään Galaktisen tasavallan laivaston alus, joka on sittemmin vaihtanut omistajaa useaan kertaan päätyen lopulta Taris-planeetalle Davik Kangin omistukseen.

## Perustietoa
Alus on 24 metriä pitkä, tyypiltään kevyen luokan avaruusrahtialus. Lentämiseen se tarvitsee yhden pilotin, jonka lisäksi kaksi tykkimiestä ovat myös hyödyksi. Aseistuksena aluksella on kaksi turbolasertykkiä ja kaksi raskasta sädekanuunaa. Aluksella on erittäin tehokkaat, mutta helposti vahingoittuvat moottorit, joilla pääsee hyperavaruuteen. Aluksen runko muistuttaa jonkin verran Millennium Falconia.

## Kapteenit
Kapteenina toimi jediritari Revan, jonka nimeksi tuli myöhemmin pimeälle puolelle jouduttuaan Darth Revan. Myöhemmin aluksen omisti eräs tuntematon jedi (niin sanottu pakolaisjedi).

## Miehistö
Ensimmäisessä *KotOR*-pelissä *Ebon Hawk*in miehistöön kuuluivat:

* Revan (kapteeni, ampuja)
* Carth Onasi (pilotti)
* Mission Vao
* Zaalbar
* Bastila Shan (apupilotti)
* Canderous Ordo
* T3-M4 (mekaanikko)
* Juhani
* Jolee Bindo (lääkintäupseeri)
* HK-47

*KotOR II* -pelissä miehistönä puolestaan toimi:

* Jedi Exile (kapteeni, ampuja)
* Kreia
* Atton Rand (pilotti)
* T3-M4 (mekaanikko)
* HK-47
* Bao-Dur (mekaanikko)
* Handmaiden (vain, jos Exile on miespuolinen)
* Mical (vain, jos Exile on naispuolinen) (lääkintäupseeri)
* Visas Marr
* Mira (vain, jos Exile seuraa Voiman valoisaa puolta)
* Hanharr (vain, jos Exile seuraa Voiman pimeää puolta)
* G0-T0
* Canderous Ordo (nimellä Mandalore)

## Aiheesta muualla
*
*Jedipedia - Ebon Hawk
Jäänmurtaja Tarmo

Tarmo-nimi on ollut kahdella Suomessa käytössä olleella jäänmurtajalla.

*Vuonna 1907 valmistunut höyrykäyttöinen jäänmurtaja
*Vuonna 1963 valmistunut dieselkäyttöinen jäänmurtaja, nykyisin käytössä Virossa
Tarmo

**Tarmo** tarkoittaa seuraavia asioita:
* tarmo, ihmisen työkyky, tahdonvoima, kestävyys tms.
* tarmo, vanhahtavana fysiikan terminä: energia
* Tarmo, suomalainen miehen etunimi
* Tarmo, suomalainen vuonna 1907 valmistunut jäänmurtaja
* Tarmo, suomalainen vuonna 1963 valmistunut jäänmurtaja
* Tarmo, suomalainen moottoritorpedovene
* Tarmo, suomalainen vuonna 1921 rakennettu kolmimastokuunari, ajoi karille ja upposi vuonna 1939
* Tarmo, elintarvikekauppaketju
* Tarmo, vakuutusosakeyhtiö
* Teatteri Tarmo, Turussa toimiva harrastajateatteri
* sukunimenä:
** Frans Ludvig Tarmo (1880–1930), suomalainen pastori ja Sortavalan diakonissalaitoksen johtaja

## Urheiluseuroja
* Helsingin Tarmo, urheiluseura
* Hongiston Tarmo, lohjalainen lentopalloseura
* Hämeenlinnan Tarmo, urheiluseura
* Ikaalisten Tarmo, pesäpalloseura
* Jormuan Tarmo, kajaanilainen urheiluseura
* Kälviän Tarmo, urheiluseura
* Oulun Tarmo, urheiluseura
* Pispalan Tarmo, tamperelainen urheiluseura
* Pitäjänmäen Tarmo, helsinkiläinen urheiluseura
* Porin Tarmo,  urheiluseura
* Porvoon Tarmo, urheiluseura
* Tornion Tarmo, urheiluseura
* Varkauden Tarmo, lentopallojoukkue
Anne Nurmi

**Anne Nurmi**, oik. **Anne Marjaana Wolff** (s. 22. elokuuta 1968 Tampere) on suomalainen laulaja, säveltäjä ja kosketinsoittaja, joka soittaa Lacrimosa-nimisessä goottimetalliyhtyeessä.

Nuorempana Nurmi lauloi kirkkokuoroissa ja oppi soittamaan kosketinsoittimia.

Vuonna 1987 Nurmi perusti yhdessä toisen laulajan Jyrkin kanssa *Noidat*-nimisen goottirock-yhtyeen. Nimi vaihtui muotoon Two Witches myöhemmin samana vuonna, kun yhtyeen laulukieleksi vakiintui englanti. Yhtyeeseen liittyivät 1989 Nauku ja Toby.

Two Witchesin esiinnyttyä Euroopan kiertueellaan 1993 Lacrimosa-yhtyeen kanssa, Lacrimosan saksalaissyntyinen laulaja Tilo Wolff pyysi Nurmea soittamaan kosketinsoittimia kolmannella levyllään *Satura*. Wolff pyysi tämän jälkeen Nurmea mukaan yhtyeeseen pysyvästi. *Lichtgestalt* (2005) on pariskunnan yhdeksäs levy.

## Lähteet

## Aiheesta muualla
*Lacrimosa
*Anne Nurmi
*Haastattelu
Elektra (sarjakuvahahmo)

**Elektra** on Marvel-kustantamon sarjakuvahahmo, jonka ensiesiintyminen tapahtui Daredevil-lehden numerossa 168 (tammikuu 1981). Hahmon loi Frank Miller.

Elektra on ninja ja salamurhaaja. Hänellä oli lyhyt rakkaussuhde supersankari Daredevilin kanssa, mutta Elektran väkivaltainen luonne ja palkkasoturimainen elämäntyyli erottivat parin.

Elektra on nimetty kreikkalaisessa mytologiassa esiintyvän Elektran, Agamemnonin ja Klytaimestran tyttären, mukaan.

## Voimat ja varusteet
Elektra käyttää yleensä aseenaan kahta saita. Hänellä ei ole yliluonnollisia voimia, mutta hän on perehtynyt erittäin syvällisesti itämaisiin taistelulajeihin. Kunnoltaan hän vastaa olympiavoittajan tasoista moniottelijaa.

## Elektra muissa medioissa
### Elokuvat
Elektra esiintyi sivuhahmona vuoden 2003 *[[Daredevil (elokuva)|Daredevil]]*-elokuvassa. Kaksi vuotta myöhemmin ilmestyi spin-off-elokuva *[[Elektra (vuoden 2005 elokuva)|Elektra]]*, jossa hän on pääosassa. Vuoden 2024 Deadpool & Wolverine -elokuvassa Elektralla oli sivurooli yhdessä muiden vähemmän tunnettujen Marvel-hahmojen kanssa. Kaikissa kolmessa elokuvassa Elektraa näytteli Jennifer Garner.

### Televisiosarjat
Elektra esiintyi Marvel Cinematic Universeen kuuluvan Netflix-sarjan *[[Daredevil (televisiosarja)|Daredevil]]* toisella tuotantokaudella vuonna 2016. Häntä esitti ranskalainen näyttelijä Élodie Yung.

### Videopelit

Elektra on pelattava hahmo Activisionin ** -pelissä. Hahmoa dubbasi näyttelijä Gabrielle Carteris.
Vartija (lehti)

**Vartija** on aatteellisiin ja taloudellisiin organisaatioihin sitoutumaton mielipidelehti. Lehti ilmestyy kuusi kertaa vuodessa. Lehden tunnus oli pitkään "Ihminen, uskonto, yhteiskunta". Tunnuslausetta muutettiin vuoden 2011 alusta muotoon "Ihminen – usko – kulttuuri". Vuodesta 2017 lehti on ilmestynyt ainoastaan e-lehtenä, sillä sitä julkaisevan yhdistyksen voimavarat eivät ole riittäneet paperilehden julkaisuun.

*Vartijan* alkuperäinen ohjelmanjulistus kuului, että se on "kirkollinen lehti, yleistajuisesti esittävä niitä kysymyksiä, jotka koskevat kirkkoa, sen sisällistä elämää ja sen suhdetta valtiollisiin sekä yhteiskunnallisiin oloihin". Tuolloin se myös selvästi ilmaisi, että "kaikki muut puolueet ovat kirkolle enemmän tai vähemmän vastenmielisiä paitsi ”vanhain” johtama kansallinen puolue". Nykyisen ohjelman mukaan siinä kirjoittavat asiantuntijat teologiasta, uskontotieteestä, filosofiasta, psykologiasta, maailmankuvista, kulttuurista ja yhteiskunnasta. Kirjoitusten pääpaino on ollut teologiassa, mutta näkyvästi ovat olleet esillä myös filosofia, uskontotiede sekä ihmis- ja yhteiskuntatieteet. *Vartijan* yhteiskunnallinen painoarvo on ollut merkittävä erityisesti 1960-luvulla, jolloin se oli yksi nuorisoradikalismin äänitorvista. 

*Vartijan* päätoimittajia ovat Matti Myllykoski (1998–) ja Mikko Ketola. Lehdellä on toimitusneuvosto. Lehteä julkaisee Vartijan kannatusyhdistys ry. 

Vartija on perustettu 1888.

## Vartijan päätoimittajia
Lehden aloittaessa 1888 sen vastaava toimittaja oli Elis Bergroth, ja hän jatkoi tehtävässä 1906 tapahtuneeseen kuolemaansa saakka.
* Lauri Ingman 1906–1918
* Antti J. Pietilä 1919–1932
* Aapeli Saarisalo 1933–1940
* Yrjö E. Alanen 1941–1944
* Martti Simojoki 1945–1951
* Erkki Niinivaara 1952–1970
* Antti Alhonsaari 1971–1978
* Simo Knuuttila 1979–1985
* Matti Paloheimo 1979–1981
* Irja Askola 1982–1985
* Heikki Kirjavainen 1985–1988
* Ansa Kirjavainen 1985–1988
* Heikki Räisänen 1989–2000
* Martti Mäkisalo 1989–2008
* Matti Myllykoski 2001–
* Leo Näreaho 2008–2009
* Mikko Ketola 2010–

## Lähteet
* Martti Mäkisalo: 120 vuotta suomalaista kirkko- ja kulttuurihistoriaa

### Viitteet

## Aiheesta muualla

*Vartijan kotisivut
Annemarie Verstappen

**Anna Maria ”Annemarie” Theodora Petra Verstappen** () on entinen alankomaalainen uimari, joka voitti uransa aikana kolme olympiamitalia, kaikki Los Angelesin kesäolympialaisissa 1984. 

Vuonna 1982 hän voitti maailmanmestaruuden 200 metrin vapaauinnissa Ecuadorissa. Myöhemmin samana vuonna, hänet nimettiin Alankomaiden vuoden naisurheilijaksi. Vuonna 1983 hän rikkoi 50 metrin vapaauinnin maailmanennätyksen. Lisäksi hän voitti uransa aikana kaksi EM-hopeaa, ja kolme EM-pronssia.

## Lähteet
*Members.chello.nl - Verstappenin profiili  
*Alankomaiden olympiakomitea 

### Viitteet
Karhupuisto

**Karhupuisto** () on noin 3&nbsp;000 neliömetrin suuruinen kolmion muotoinen puisto Helsingissä. Se sijaitsee Torkkelinmäen osa-alueella Kallion kaupunginosassa. Sitä rajoittavat lounaassa Viides linja, pohjoisessa Agricolankatu ja idässä Fleminginkatu.

Puiston kesäinen kohokohta on suuri ja värikäs kukkaistutus. Karhupuiston kummit huolehtivat kaupungin puisto-osaston kanssa puiston kukkaistutuksista, nurmesta sekä lehmuksista. Puistossa on suurehko hiekkakenttä, jossa voi pelata muun muassa petankkia. Karhupuisto tunnetaankin muun muassa Valtio-opillisen petankkiklubin kotikenttänä. Puistossa järjestetään myös tapahtumia, kuten vuosittainen Karhupuisto Film Festival.

Karhupuistossa sijaitsee kaksi tyyppikioskia. Puisessa lippakioskissa toimii nykyisin kesäkahvila. Toinen rakennus on moderni teräsrakenteinen grillikioski.

Karhupuiston länsilaidalla Viidennellä Linjalla on raitiolinjojen 3 ja 9 pysäkki ja taksiasema. Puiston vieressä Fleminginkadulla on bussilinjojen 73 ja 74 pysäkki. Fleminginkadun toisella puolella sijaitsee Kallion kirjasto. Helsingin keskuspelastusasema on Karhupuiston vieressä.

## Nimi
Karhupuisto on saanut nimensä siellä sijaitsevan, kuvanveistäjä Jussi Mäntysen veistoksen *[[Mesikämmen muurahaispesällä]]* mukaan. Punagraniittinen teos paljastettiin vuonna 1931. 

Puiston aiemmat, vuonna 1901 käyttöön otetut ja vuonna 1928 virallistetut nimet olivat *Agricolan puistikko – Agricolaskvären.* Nimiksi vaihdettiin *Karhupuisto – Björnparken* vuonna 1956. Nimenmuutoksella pyrittiin välttämään sekaantumista Punavuoressa sijaitsevaan Agricolan kirkkoon ja sen vieressä olevaan puistoon (nykyisin Tehtaanpuisto).

## Populaarikulttuurissa
Karhupuisto mainitaan useissa Sir Elwoodin hiljaisten värien lauluissa. Puisto esiintyi myös useasti televisiossa Ylen draamasarjassa *[[Kotikatu]]*. Laulaja Aarne Tenkanen levytti vuonna 1996 kappaleen ”Karhupuiston boogie woogie”.

Puisto mainitaan Maustetytön vuoden 2023 laulussa "Ei niin kovin suuri city."

Kouvolasta peräisin olevalla yhtyeellä Lasten hautausmaalla on vuonna 2018 julkaistu kappale nimeltä "Karhupuisto".

Syyskuussa 2025 puistossa järjestettiin Karhupuisto Film Festival. Tapahtumassa esitettiin kaksi iltaa avoimia ulkoilmaelokuvanäytöksiä Karhupuistossa ja elokuvia mm. Kallion kirkossa, Kallion kirjastossa ja viereisessä Alli Tryggin puistossa Teatteri Sirkus Suosalon telttassa.

## Lähteet
* 

### Viitteet

## Aiheesta muualla

* Helsingin kaupungin rakennusvirasto: Karhupuisto 
* Mesikämmen muurahaispesällä 
* Karhupuiston lippakioskin kotisivut